Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ШИНЖЛЭХ УХААН, ТЕХНОЛОГИЙН ТУХАЙ ХУУЛЬ**

**ХҮЧИНГҮЙ БОЛСОНД ТООЦОХ ТУХАЙ**

**1 дүгээр зүйл.** 2006 оны 12 дугаар сарын 28-ны өдөр батлагдсан Шинжлэх ухаан, технологийн тухай хууль/шинэчилсэн найруулга/-ийг хүчингүй болсонд тооцсугай.

**2 дугаар зүйл.** Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ХӨГЖЛИЙН БОДЛОГО, ТӨЛӨВЛӨЛТ, ТҮҮНИЙ**

**УДИРДЛАГЫН ТУХАЙ ХУУЛЬД НЭМЭЛТ**

**ОРУУЛАХ ТУХАЙ**

 **1 дүгээр зүйл.**Хөгжлийн бодлого, төлөвлөлт, түүний удирдлагын тухай хуулийн 6 дугаар зүйлд доор дурдсан агуулгатай 6.5.8 дахь заалт нэмсүгэй:

 “6.5.8.шинжлэх ухаан, технологийн зорилтот хөтөлбөр.”

 **2 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ХУУЛИЙН ЭТГЭЭДИЙН УЛСЫН БҮРТГЭЛИЙН**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Хуулийн этгээдийн улсын бүртгэлийн тухай хуулийн 7 дугаар зүйлд доор дурдсан агуулгатай 7.1.12 дахь заалт нэмсүгэй:

 “7.1.12.эрдэм шинжилгээний байгууллага.”

 **2 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ЗАСГИЙН ГАЗРЫН ТУСГАЙ САНГИЙН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ**

**ТУХАЙ**

**1 дүгээр зүйл.**Засгийн газрын тусгай сангийн тухай хуулийн 18 дугаар зүйлд доор дурдсан агуулгатай 18.3.7-18.3.9 дэх заалт нэмсүгэй:

“18.3.7. шинжлэх ухаан, технологийн үйл ажиллагаа, үндэсний судалгаа хөгжүүлэлтийн төсөл, олон улсын хамтын ажиллагаа болон хамтарсан судалгаанд дэмжлэг үзүүлэх;

18.3.8.шинжлэх ухаан, технологийн хүний нөөц болон шинжлэх ухааны авьяастныг бэлтгэх, хөгжүүлэх үйл ажиллагааг дэмжих;

18.3.9.шинжлэх ухаан, технологийн соёлыг түгээн дэлгэрүүлэх, сурталчлах үйл ажиллагааг дэмжих;

**3 дугаар зүйл.**Засгийн газрын тусгай сангийн тухай хуулийн 18 дугаар зүйлийн 18.2 дахь хэсгийг доор дурдсанаар өөрчлөн найруулсугай:

“18.2.Үндэсний шинжлэх ухаан, технологийн сангийн хөрөнгө нь энэ хуулийн 6.1.1, 6.1.2, 6.1.3-т зааснаас гадна дараах эх үүсвэрээс бүрдэнэ.

 18.2.1.төсвийн санхүүжилтээр гүйцэтгэсэн судалгаа хөгжүүлэлтийн ажлын үр дүнд бий болсон оюуны өмчид хамаарах бүтээгдэхүүнийг иргэн, аж ахуйн нэгжид ашиглуулсны төлбөрийн орлогын 2 хүртэл хувь.

 **3 дугаар зүйл.**Засгийн газрын тусгай сангийн тухай хуулийн 5 дугаар зүйлийн 5.3.20 дахь заалтын, 18 дугаар зүйлийн гарчгийн, мөн зүйлийн 18.1, 18.3, 18.4, 18.5 дахь хэсгийн, мөн зүйлийн 18.3.5 дахь заалтын “Шинжлэх ухаан” гэснийг “Үндэсний шинжлэх ухаан” гэж өөрчилсүгэй.

 **4 дүгээр зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ИННОВАЦЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Инновацын тухай хуулийн дараах зүйлд доор дурдсан агуулгатай заалт нэмсүгэй:

 **17 дугаар зүйлийн 17.1.12 дахь заалт:**

 “17.1.12.хамтын оффис, хурдасгуур төв, технологи дамжуулах төв, технологийн инкубатор, бизнес-инкубаторын үйл ажиллагаанд дэмжлэг үзүүлэх;”

 **2 дугаар зүйл.** Инновацын тухай хуулийн дараах хэсэг, заалтыг доор дурдсанаар өөрчлөн найруулсугай:

**1/16 зүйлийн 16.4 хэсэг:**

“16.4.Инновацын дэд бүтэц нь шинжлэх ухааны парк, үйлдвэрлэл технологийн парк, технологи дамжуулах төв, технологийн инкубатор, бизнес-инкубатор, хамтын оффис, хурдасгуур төвөөс бүрдэнэ:

 **3 дугаар зүйл.**Инновацын тухай хуулийн 5 дугаар зүйлийн 5.1 дэх хэсгийн, 6 дугаар зүйлийн 6.1.10 дахь заалтын, 7 дугаар зүйлийн 7.1.6 дахь заалтын “технологийн үндэсний зөвлөлийн” гэснийг “технологи, инновацын үндэсний хорооны” гэж, мөн зүйлийн 7.1.22 дахь заалтын дугаарыг “7.1.23” гэж, 17 дугаар зүйлийн 17.1.12 дахь заалтын дугаарыг “17.1.13” гэж тус тус өөрчилсүгэй.

**5 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ДЭЭД БОЛОВСРОЛЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Дээд боловсролын тухай хуулийн 23 дугаар зүйлийн 23.1 дэх хэсгийн “технологийн” гэснийг “технологи, инновацын” гэж өөрчилсүгэй.

**3 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**СТАНДАРТЧИЛАЛ, ТЕХНИКИЙН ЗОХИЦУУЛАЛТ, ТОХИРЛЫН**

 **ҮНЭЛГЭЭНИЙ ИТГЭМЖЛЭЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Стандартчилал, техникийн зохицуулалт, тохирлын үнэлгээний итгэмжлэлийн тухай хуулийн 30 дугаар зүйлийн 30.1 дэх хэсгийн “Шинжлэх ухаан” гэснийг “Үндэсний шинжлэх ухаан” гэж өөрчилсүгэй.

**3 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**СТАТИСТИКИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Статистикийн тухай хуулийн 6 дугаар зүйлийн 1 дэх хэсгийн 3 дахь заалтын “м” дэд заалтын “эрдэм шинжилгээ, туршилт, зохион бүтээх” гэснийг “судалгаа хөгжүүлэлтийн” гэж өөрчилсүгэй.

**2 дугаар зүйл.**Статистикийн тухай хуульд доор дурдсан агуулгатай дараах заалт, дэд заалт нэмсүгэй:

**1/6 дугаар зүйлийн 1 дэх хэсгийн 3 дахь заалтын “н” дэд заалт:**

 “н/эрдэм шинжилгээний үндсэн ажилтан, судлаачдын тоо.”

**2/7 дугаар зүйлийн 1 дэх хэсгийн “н” заалт:**

“н/судалгаа хөгжүүлэлтийн үндсэн үзүүлэлт, төлөв байдлын судалгааг гурван жил тутам.”

**3 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**БОЛОВСРОЛЫН ЕРӨНХИЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Боловсролын ерөнхий хуулийн 17 дугаар зүйлийн 17.2 дахь хэсгийн “хавсарга” гэснийг “хэрэглээний” гэж өөрчилсүгэй.

**2 дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

2024 оны ... дугаар Улаанбаатар

сарын ...-ны ... өдөр хот

**ШИНЖЛЭХ УХААНЫ АКАДЕМИЙН ЭРХ ЗҮЙН**

**БАЙДЛЫН ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Шинжлэх ухааны Академийн эрх зүйн байдлын тухай хуулийн 2 дугаар зүйлийн 1 дэх хэсгийн “төв байгууллага мөн” гэснийг “төрийн байгууллага байна” гэж өөрчилсүгэй.

**2 дугаар зүйл.**Шинжлэх ухааны Академийн эрх зүйн байдлын тухай хуулийн 2 дугаар зүйлийн 1 дэх хэсгийн хоёр дахь өгүүлбэрийг хассугай.

**З дугаар зүйл.**Энэ хуулийг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ИХ ХУРЛЫН**

**ТОГТООЛ**

2024 оны ... дугаар Улаанбаатар

сарын ...-ны өдөр Дугаар ... хот

**ТОГТООЛЫН ХАВСРАЛТАД НЭМЭЛТ**

 **ОРУУЛАХ ТУХАЙ**

Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Үндэсний аюулгүй байдлын тухай хуулийн 8 дугаар зүйлийн 8.1 дэх хэсгийг үндэслэн Монгол Улсын Их Хурлаас ТОГТООХ нь:

1.“Монгол Улсын үндэсний аюулгүй байдлын үзэл баримтлал батлах тухай” Монгол Улсын Их Хурлын 2010 оны 07 дугаар сарын 15-ны өдрийн 48 дугаар тогтоолын хавсралтаар баталсан “Монгол Улсын үндэсний аюулгүй байдлын үзэл баримтлал”-д доор дурдсан агуулгатай 3.7 дахь хэсэг нэмсүгэй:

 “**3.7.Шинжлэх ухаан, технологийн аюулгүй байдал**

Шинжлэх ухаан, технологийн хүний нөөц, дэд бүтэц, тэргүүлэх чиглэл, цөм технологийг хөгжүүлэх, шинжлэх ухаан, технологийн нэгдсэн бодлого хэрэгжүүлэх, олон улсын хамтын ажиллагааг хөгжүүлэх нь шинжлэх ухаан, технологийн аюулгүй байдлыг хангах үндэс мөн.

 **3.7.1.Шинжлэх ухаан, технологийн аюулгүй байдлыг хангах**

3.7.1.1.шинжлэх ухаан, технологийн нэгдсэн бодлого, тэргүүлэх чиглэлийг тогтоож, дотоодын нийт бүтээгдэхүүний 2 хувиас доошгүйг шинжлэх ухааны арга хэмжээг санхүүжүүлэхэд зарцуулах;

3.7.1.2.судалгаа хөгжүүлэлтийн ажлыг дэмжих, шинжлэх ухааны нээлт, оюуны бүтээлийг баталгаажуулах, гадаадын технологийг Монгол Улсад нутагшуулах эрх зүйн баталгааг бүрдүүлэх;

3.7.1.3.байгалийн баялаг, хүнс, хөдөө аж ахуйн түүхий эдийг боловсруулах, нэмүү өртөг бий болгох технологийг боловсруулж нэвтрүүлэх;

3.7.1.4.шинжлэх ухаан, технологийн мэдээллийн үндэсний нэгдсэн сүлжээ, сантай болж, төрийн хамгаалалтад байлгах;

3.7.1.5.шинжлэх ухаан, технологийн үндэсний ач холбогдолтой судалгаа хөгжүүлэлтийн ажлыг хөгжүүлэх, технологийн шинэ шийдэл боловсруулах, үр дүнг үйлдвэрлэл, практикт нэвтрүүлэхэд амжилт гаргаж байгаа хувийн хэвшлийн аж ахуйн нэгж, байгууллагад албан татварын хөнгөлөлт үзүүлэх, хөнгөлөлттэй зээл тэргүүн ээлжинд олгох зарчим баримтлах;

3.7.1.6.шинжлэх ухаан, технологийг хөгжүүлэхэд хувийн хэвшлийн оролцоог нэмэгдүүлэх замаар шинжлэх ухаан, технологийн өрсөлдөх, хөгжих чадварыг дээшлүүлэх;

3.7.1.7.шинжлэх ухаан, технологийн дэд бүтэц, судалгаа хийх орчныг бий болгох, технологийн үнэлгээний тогтолцоог нэвтрүүлэх;

3.7.1.8.шинжлэх ухаан, технологийн чадавх, хөрөнгө оруулалтыг үндэсний судалгаа хөгжүүлэлтийн төслүүдийг шийдвэрлэхэд эн түрүүнд төвлөрүүлэх;

3.7.1.9.улсын хэрэгцээт технологийн чиглэлээр мэргэжилтэн бэлтгэх, гадаадын улсад ажиллаж байгаа үндэсний эрдэмтэн, судлаачдыг эх орондоо ажиллах судалгааны орчин, нийгмийн асуудлыг шийдвэрлэх;

3.7.1.10.шинжлэх ухаан, технологийн салбарт ажиллах авьяаслаг боловсон хүчнийг ерөнхий боловсролын сургуулиас эхлэн сонгох, тэднийг хүн нэг бүрээр сурган хөгжүүлэх, ажиллах нөхцөл, боломжоор хангах;

3.7.1.11.шинжлэх ухаан, технологийн олон улсын хамтын ажиллагааг хөгжүүлж, олон улсын болон бүс нутгийн интеграцид байр сууриа эзлэх.”

2.“Монгол Улсын үндэсний аюулгүй байдлын үзэл баримтлал батлах тухай” Монгол Улсын Их Хурлын 2010 оны 07 дугаар сарын 15-ны өдрийн 48 дугаар тогтоолын хавсралтаар баталсан “Монгол Улсын үндэсний аюулгүй байдлын үзэл баримтлал”-ын “1.2.3.Аюулгүй байдлын бодлого цогц байх” гэсэн хэсгийн ““мэдээллийн аюулгүй байдал”” гэсний дараа “, “шинжлэх ухаан, технологийн аюулгүй байдал”” гэж нэмсүгэй.

3.Энэ тогтоолыг Шинжлэх ухаан, технологийн тухай /шинэчилсэн найруулга/ хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ